




Kara leganto! 


PABLO PICASSO* 


Vi tenas en la mano la unuan numeron de 
Juna Amiko, Internacia Lerneja Esperanto- 
Revuo 1 . Nia entuziasma lernantaro atendas ĝin 
jam de longe. Jaroj da penado, fine, rezultigis 
ĉi tiun modestan revuon. 

La redakcio 2 esperas, ke nia nova eldonajo 
rikoltos vastan sukceson inter niaj lernantoj, 
instruistoj kaj komencantoj. La revuo celas 
helpi al ĉiuj legantoj en amikiĝo kun proksi- 
maj kaj malproksimaj popoloj, kaj rapidigos 
ilian ekkonon } ke ni ĉiuj estas fratoj f kvankam 
unu vivas en Japanio, unu en Francio, unu en 
Brazilo kaj unu en Hungario. Dis-igas nin li- 
moj kaj kutimoj; sed kun-igas nin varma de- 
ziro al paco kaj amikeco. Certe, ankaŭ vi volas 
koni ĉiujn hom-fratojn, al kiuj ligas nin simi- 
laj pensoj, similaj sentoj kaj sama estimo al 
Esperanto. 

La redakcio helpos vin ĉia-maniere, por ke 
vi laŭ-ehle progresu 3 en la Internacia Lingvo, 
kaj por ke vi trovu interesajn legajojn jam 
en la komenco. 

Tiu ĉi revuo estas por vi, kaj dependas de vi! 
Tra-legu la prov-numeron, diru vian opinion, 
kaj skribu al la redaktisto: kio plaĉis al vi, kaj 
kio mankas en la revuo. Ni klopodos pli-bon- 
igi la en-havon, laŭ viaj proponoj. 

Se la revuo kaptis vian intereson, se vi tro- 
vas ĝin utila, nepre abonu kaj abonigu ĝin! Ni 
deziras aperigi la revuon regule, kaj levi ĝian 
nivelon^ sen-ĉese; sed por tio ni bezonas sub- 
tenon, nome: vastan legantaron. 

Karaj kolegoj^ instruistoj! De tempo al tem- 
po, la paĝoj de nia eldonajo alportos interesan, 
facil-lingvan materialon. Ni uzos nur mil ra- 
dik-vortojn, la plej oftajn. Ili baldaŭ operos en 
kajero kun nacilingvaj tradukoj. Provu animi 
viajn instru-horojn per legajoj el Juna Amiko. 

Fine f scd ne laste, ni varme dankas al pluraj 
centoj da divers-landaj Esperanto-amikoj f kiuj 
subtenis nian celadon kaj efektivigis la eldo- 
non. Ni petas pro ilia plua subteno. 

Multan plezuron deziras al vi la Redakcio.^ 


La granda franca sed 
hispan-de-vera artisto 
Pablo Picasso estas unu 
el la plej famaj perso- 
noj de la 20-<a jiar-cen- 
to. La mondo de la mal- 
riĉaj, melfeliĉaj ho- 
moj ĉiam altiris lin. 
Per siaj pentnaĵoj, li 
prezentas iliian vivon 
kun kora varrno. Li ak- 
re protestis 2 kontraŭ 
ambaŭ mond-militoj, 
kaj montris ties kon- 
traŭ-homajn efiikojn. 

Picasso estas mult- 
flanka artisto, ikiu oku- 
piĝas, krom pri pentro- 
arto, ankaŭ pri cerarni- 
ko 3 kaj skulpto-arto'*. 



1. pablo pikaso, 2. pa- 
rolis kontraŭ io ne-vera, 
ne-honesta, 3. la arto 
formi vazojn, ornam- 
aĵojn el speciala flava 
tero, 4. la arto formi ob- 
jektojn el ŝtono, ligno aŭ 
metalo. 

1. gazeto kun multaj 
bildoj, 2. redakt-antaro, 
3. antaŭen-iru, 4. ĉi tie: 
valoro, 5. labor-amikoj. 

La blanJka kolombo, pentriita fare de 2 la mond-fama artiisto Pablo Pi- 
casso, fariĝis simbolo 3 de Paco. Nur malmultaj homoj konas la historion 
de tiu arta verkaĵo. 

Estis en aŭgusto de la jaro 1940. Faŝistoj' 1 okupis Parizon. Multaj enloĝ- 
antoj for-kuris el la urbo; aliaj restis, por batali 5 kontraŭ la faŝistoj. 
Ankaŭ Pioasso restis inter la muroj de Parizo, kaj kvazaŭ batalis per 
siaj pentraĵoj. 

En iu tago, maljunulo vizitis lin, kaj rakontis al li pri sia granda 
malĝojo: Lia nepo, Lucien (lisjen) ŝatis for-flugigi kolombojn. Post la 
alveno de la faŝistoj, Lucien ĉesis peli la kolombojn per simpla tuko. 
Li uzis pecon da ruĝa flago, fiksitan 6 al longa bastono. Kiam unu el la 
pafemaj soldatoj vidis lin kun ruĝa flago en la mano, li mort-pafis la 
knabon. Pro la teruriga bruo de la pafo, la kolomboj leviĝis kaj forflugis 
kun laŭtaj flugilo-batoj. Restis nur unu. La soldato ikaptis ĝin, kaj el- 
fluigis la sangon de la sen^kulpa kolombo. 

La maljunulo petis la artiston, pentri ikun saĝaj okuloj ĉi tiun ko- 
lombon. Gi restu memoro pri la knabeto. Picasso pentris neĝ-blankan 
kolombon, ĝoj-plenan kiel la Vivo, la Libero kaj la Paco. (Vidu la bil- 
don sur la unua paĝo!) 

Post dek jaroj, dum la tut-monda pac-tkongreso en Parizo, Picasso de- 
nove desegnis la kolombon, kaj la tuta homaro dankas lin por la bela 
simbola bildo. 

1. rapid-fluga korto-birdo, iommalpli granda ol kokino; vidu la bildon sur 
la 3-a paĝo! 2. kiun pentris, 3. estaĵo aŭ objekto, kiu elvokas ideon, 4. anoj 
de tro-naci-isma movado, 5. energie kontraŭ-stari, 6. kiun li fiksis. 

lando de kontrastoj 1 


Kara leganto, prenu vian land- 
karton de Norda Eŭropo! Rigardu, 
sur ĝi, la supran maldekstran an- 
gulon. Tie vi trovos Islandon, 
mian patro-landon, la solulon en la 
Norda Atlantika Oceano, inter Nor- 
vegio kaj Gronlando. Islando estas 
lando de kontrastoj, ikies nomo sig- 
nifas „glacio-lando”, sed en kies 
interno 2 brulas sen-ĉesa fajro. Ĝi 
estas lando, kie la vintra nokto 
daŭras de la 4-a horo posttagmeze 
ĝis la 10-a horo matene, sed kie la 
somera suno brilas ne nur tage, sed 
ankaŭ nokte. Gi estas lando, kiun 
pri-skribas eble nur kelkaj linioj en 
via lerno-libro, sed kiu tamen estas 
tiel unika 3 sur la ter-globo, ke la 
Usonaj spac-veturistoj vizitis ĝian 
rokan 1 vastaĵon, por prepari sin 
antaŭ sia unua vojaĝo al la Luno. 
En Islando loĝas la plej malgranda 
popolo de la mondo, sed kiu, ta- 
men, estas libera, kiu posedas 
mem-staran lingvon, kulturon, kaj 
kiu iu-parte estas mond-fama. 

Antaŭ nur 1200 jaroj, neniu ko- 
nis Islandon, krom birdoj kaj bes- 
toj. Estis Irlandaj monaĥoj 5 , kiuj 
la unuaj trovis la insulegon, iam 
en la 8-ia jar-cento. Iom poste, sek- 
vis norvegaj vikingoj 6 kun siaj 


familioj, por ek-loĝi tie. Ili fondis 
leĝo-donan organizaĵon por la tuta 
lando, jam en 930; ek de tiu dato, 
oni kalkulas la ekziston de la Islan- 
da ŝtato. 

Kiel mi jam diris, la nomo Is- 
lando signifas „lando de glacio”. 
Laŭ-dire, norvega vikingo donis al 
ĝi tiun nomon, kiam li ekvidis 
glacio-plenan fjordon 7 . Tamen, ne 
kredu, ke estas malvarme en Is- 
lando, malgraŭ ĝia norda situo 8 . En 
julio, kiu estas la plej varma mo- 
nato, la meza varmeco atingas 
10—12 gradojn 9 en la suda kaj ok- 
cidenta land-partoj, kaj 8 gradojn 
en la norda parto. 

Tie, kie kun-miksiĝas la varmeta 
mar-fluo el la sudo, kaj la mal- 
varma fluo el la nordo, tie la fiŝa 
vivo prosperas 10 , tiel, ke la fiŝejoj, 
antaŭ la bordoj de Islando, estas 
inter la plej riĉaj en la tuta mondo. 
Tio esitas feliĉa por ni, Islandanoj, 
ĉar sen la fiŝoj kaj la mono, kiun 
ili havigas al ni, homa vivo estus 
preskaŭ ne-ebla en nia lando. 

Islando estas montara lando. Nur 
en la suda parto, la malalta lando 
estas iom vasta. Pro la ĝenerala 
alteco de la lando, kaj pro la mal- 
longaj someroj, Islando estas mal- 

Islando estas vulkana 14 lando. 
Grandaj erupcioj 15 okazas kelk-foje 
en ĉiu jar-cento. La plej fama 
(mond-fama) vulkano estas Hekla 
(vidu ĝin sur la 4-a paĝo), kies 
lasta erupcio okazis en 1970. En la 
mez-epoko 16 , estis ĝenerala kredo 
ali-lande, ke en la centro de tiu 
vulkano situas la Infero 17 . Oni ra- 
portis tute serioze pri diabletoj 18 , 
kiuj dancas dum-nokte ĉirkaŭ la 
rando de la vulkana kratero 19 ! 


La ĉef-urbo de Islando nomiĝas 
Reykjavik (rejkjavik, vidu ĝin sur 
la sekva paĝo), tio estas: „golfeto 
de vaporoj”. Ĝi havas sian nomon 
pro la vaporo, kiu supren-iĝas el 
fontoj 20 de nature varmega akvo, 
en la mezo de la urbo. Reykjavik 
ver-ŝajne estas la sola ĉef-urbo en 
la mondo, kie oni hejtas 21 ĉiun do- 


riĉa je kreskaĵoj, kompare kun la 
pli sudaj landoj. Tio, kio plej ofte 
frapas multajn ekster-landanojn, 
kiuj vizitas Islandon por la unua 
fojo, tio estas ebie la fakto 11 , ke 
arboj preskaŭ mankas tie. Arboj ne 
bone kreskas en mia lando, kvan- 
kam kelk-loke, precipe en la valoj 
de la orienta parto, troviĝas malal- 
J taj kaj malvastaj betulo [2 -arbaroj. 
Cirkaŭ 440 specoj da floroj, ĝene- 
rale malgrandaj kaj pal-koloraj, 
kreskas nature en la lando. En la 
I interno de la insulego estas sabl- 
ejoj, lafejoj 1 * 2 , montoj kaj glaciejoj. 

Sed tie, vi povas trovi ion ege 
valoran, jam maloftan en la ho- 


diaŭa mondo: trankvilon kaj pa- 
con! Ĝenerale, oni povas diri, ke 
paco kaj spaco estas la plej 
rimarkinda specialaĵo de Is- 
lando. La insulo havas 103 mil 
kvadratajn kilometrojn, kaj kalku- 
las ĉirkaŭ 200 mil en-loĝantojn, do 
apenaŭ 2 homojn po kvadrat-kilo- 
metro. Ce ni, la aero estas pura, 
la akvo estas pura, la tero estas 
pura — ankoraŭ pura. La fi-fama 
malpuriĝo de la elementoj ĝis nun 
apenaŭ sentiĝas en Islando. 






mon per tia sen-kosta natura var- 
mo. 

La Islandianoj parolas tute 
apartan lingvon, nome la islandan 
lingvon. Gi de-venas el la an- 
tikva 22 lingvo de Skandinavaj 
landoj. Gis hodiaŭ, ĝi konservis 
sian malnovan formon tiel bone, 
ke eĉ infanoj povas legi sen mal- 
facilaĵoj la antikvajn sagaojn 23 
en la pra-lingvo. La Islandaj 
sagaoj apartenas al la altaj pin- 
toj de La mond-literaturo. Sed 
ankaŭ la nun-tempa Islanda litera- 
turo estas konata 24 ekster Islando. 

En 1955, Islamda verkisto, kies no- 

1. malsameco kaj kontraŭeco de du aferoj, 2. eno, mal-ekster-o, 3. sola, sen- 
ekzempla, 4. roko: ŝtonego; la fiksa ŝtona materialo de la Tero, 5. anoj de 
religia organizaĵo, 6. marista popolo el la 8-a kaj 10-a jar-centoj, 7. fluejo 
de glacio-rivero, 8. loko de nemovebla aĵo, ekz. de lando, 9. ĉiu el la egalaj 
dividoj de varmo-mezurilo, 10. vivas bone, multiĝas, 11. io, kio efektive 
ekzistas aŭ estas vera, 12. arbo kun blanka ŝelo en nordaj landoj, 13. lafo: 
el-fluaĵo de fajro-monto, 14. vulkano: fajro-monto, 15. vulkanaj lafo-elfluoj 
kun fajro, 16. aro de jaroj inter 476 kaj 1453, 17. loko, kie loĝas kulpuloj 
post la morto, 18. loĝantoj de la Infero, 19. malfermaĵo de vulkano, 20. loko, 
kie elfluas akvo el la tero, 21. varmigas loĝejon, 22. tre malnova, pra-tempa, 

23. Islandaj kaj norvegaj rakontoj inter la 12-a kaj 14-a jar-centoj, 24. kion 
oni konas, fama, 25. la plej alta honorigo por el-staraj personoj, 26. ŝafido, 
kiu kuŝas, 27. ŝuo, kiu kovras la kruron. <j 


mo estas Halldor Laxness (haldor 
laksnes), ricevis Nobel-premion 25 
por literaturo. 

Kiam mi estis juna knabo, la for- 
mo de mia lando sur la karto ĉiam 
memorigis min pri kuŝanita ŝafi- 
do 26 , simile kiel Italio pensigas 
multajn pri grandega boto 27 . Kara 
juna leganto, mi volas fini ĉi 
tiun artikoleton per la jena peto: 
dum pensado pri Islando, imagu 
ĉion ne-kredeblan kaj ne-troveb- 
lan en via lando, kaj vi ekkomp- 
renos Islandon! 

B. Ragnarsson (ragnarson) 






QOQ 

Iten, V,XV-/ 

Pli forte ! 




Olimpilia' llam 2 , manlru al ni la nnjnn... 

Finiĝis la 20-aj olimpiaj ludoj en Munkeno. La tri- 
opa devizo :i de la olimpikoj sen-manke efektiviĝis. 

Ni me havas spacon informi vin sur unu-sola paĝo 
pri apenaŭ imageblaj novaj antingoj en sporto. Vi 
trovis ilin ĉiu-tage en la ĵurnaloj kaj televido, sed ni 
rememoru dankeme pri Pierre de Coubertin (pier de 
kuberten), fondinto 4 de la modernaj olimpikoj. Li 
re-vivigis la antikvajn 5 helenajn 6 sporto-festojn, kaj 
vokis la junularon de la tuta mondo al paoa kon- 
kurso, ne al militema glavo. 7 De 1896, kiam oni 
aranĝis la unuajn modernaj olimpikojn en Ateno, 
pasis 76 j&roj, sed la ideo de Coubertin ne eks-mo- 
diĝis, male, de jiar^kviaro al jar-kvaro, ĝi altiras no- 
vajn heroojn de la sporto, kaj espereble baldaŭ in- 
ter-ligos ĉiujn kvin kontinentojn kiel la olimpikaj 
koloraj ringoj. 



□limpiaj ludoj: 
granda internacia 
sport-konkurso, 2. 
hela brilo de fajro, 
3. frazo kun sig- 
nifo politika, spor- 
ta, alvoka ktp., 4. 
kiu fondis, 5. pra- 
tempajn, 6. pra- 
grekajn, 7. longa, 
tranĉa atakilo de 
soldatoj. 

La ansero 1 Benaŝ tre amis la do- 
mon, kie ĝi naskiĝis, kaj ankaŭ la 
filinon de siaj gemastroj, la bon- 
koran knabinon Eva. Gi siblis 2 kon- 
traŭ fremduloj, minacis 3 ilin per 
sia beko, for-timigis bubojn 4 kiuj 
ŝtelis pomojn, kaj vekis Evan, 
kiam ŝi malfruis ellitiĝi en lerno- 
tagoj. 

En iu mateno, post kiam Eva for- 
iris, ŝia patrino kaptis la kompat- 
indan 5 Benaŝon, buĉis 6 ĝin, sen- 
plumigis ĝin, kaj rezervis 7 dek-unu 
plumojn kiel skribilojn por la 
knabineto. 


Benaŝ 


Sed Benaŝ ne mortis, ĉar ĝi ri- 
cevis nur etan tranĉ-vundon. Kaj, 
ĉar ĝi ne plu havis plumojn, mal- 
varmo vekis ĝin el sia malkonscio. 
Kiam la mastrino foriris serĉi pla- 
don 8 , ĝi malfermis la okulojn, sen- 
brue saltis de la tablo, kaj forkuris 
el la kuirejo. Ekstere, ĝi trovis 
siajn plumojn kaj provis re-meti 
ilin; sed — ho ve° 1 — la vento ek- 
portis kun si la plumojn. Benaŝ 
kuris, kuris post sia vesto; kaj, 
fine, ĝi malaperis en la kamparo. 

Tag-meze, Eva venis hejmen el 
la lernejo; ŝi serĉis Benaŝon, sed 
nenie trovis sian amikon. Pro mal- 
ĝojo, ŝi ekploris. Tiam la gepatroj 
rakontis al ŝi, ke lupo 10 rnanĝis la 
anseron. 

Benaŝ longe kuris post sia vesto. 
Ĝi estis malgaja; kaj, ĉiam pli kaj 
pli forte ĝi sentis malvarmon.' 
Noktiĝis. Benaŝ sin kaŝis inter ka- 
noj 11 , kaj jen: du-cent sovaĝaj 
anseroj alter-iĝas ĝuste tie, kie 
kaŝiĝis la malfeliĉulo. Ili aŭdis ĝin 
frostotremi, kaj al-proksim-iĝis 
plenaj de kompato. 

Kiam la kompatinda ansero finis 
la rakonton pri sia malfeliĉo, ĉiu el 
la du-cent alvenintaj 12 vojaĝan- 




toj donacis unu plumon. Benaŝ 
revestiĝis per belega plumaro 
de la sovaĝaj anseroj, kaj, en 
la sekva mateno, leviĝis kun 
siaj okazaj gefratoj, kiuj plu- 
flugis al sudo. 

Sed Benaŝ volis revidi sian 
bonan amikinon Eva. Gi 
sur-teriĝis en la korto, apud la 
malgaja knabino. 

,,Bonan tagon, Eva”, ĝi diris 
afable 13 „Ne timu! Mi estas 
Benaŝ, via amiko, en la plumaro 
de sovaĝa ansero. Mi volas al vi 
nur bonon. Jen, mi donacas al vi 
unu plumon el miaj plumoj. Tiu 
plumo remis 14 inter la nuboj, en 
la blua ĉielo, super ĉiuj landoj. 
Kaj tiu ĉi plumo gvidos vian 
etan manon pli bone ol ĉiuj ce- 
teraj.” Benaŝ eltiris grandan 
'plumon el sia plumaro trans- 
donis ĝin al Eva, kaj rapide 
for-flugis. 

Kaj jen, kiel la malgranda 
Eva komencis verki fabelojn kaj 
historiojn por ĉiuj infanoj de la 
mondo, per la plumo, kiun la 
ansero Benaŝ donacis al ŝi. 

E1 la franca adaptis 15 

Andre Gimbert (andre ĵember) 

1. kort-birdo, pli granda ol ana- 
so kaj kokino, 2. el-igis akran so- 
non, anseran, 3. timigis iun per 
vortoj aŭ agoj, 4. mis-konduta 
knabo, 5. malfeliĉa, sen-kulpa, 6. 
mortigis beston, 7. metis flanken 
por uzi ĝin en okazo de bezono; 
restigis, 8. larĝa, plata kuir-vazo, 
9. ekkria vorto, kiu esprimas dolo- 
ron, 10. arbara sovag-besto, hundo- 
simila, 11. kreskaĵo kun longa, 
rekta trunketo ĉe bordo de lago aŭ 
rivero, 12. kiuj alvenis, 13. am- 
plene, kore, 14. for-movis ŝipeton 
per puŝ-iloj; ĉi tie: movis birdon 
per plumo, 15. faris ĝin taŭga. 


internacia 

Jibro-iaro 


Unesko (UNE3CO) 1 , la eduka, 
scienca kaj kultura organizaĵo de 
UNO 2 , decidis proklami 3 la jaron 
1972 .Jnternacia Libro-Jaro”. 

Ni, esperantistoj, varme salutas 
ĉi tiun decidon. 

La libroj estas fonto'* de kono kaj 
scio. Sen ili, la vivo fariĝus griza, 
sen-brila, malriĉa. Ili trans-donas 
al ni milojn da gravaj konoj, kiujn 
talentaj 5 homoj malkovris, dank’ 
al la scienco. Ui vekas sentojn, kiuj 
pli-bonigas nin, kiuj volas formi 
novan homan Homon. 

Ne forgesu, ke ankoraŭ ekzistas 
iandoj, kie granda pli-multo de la 
loĝantoj ne scias legi, kie apenaŭ 
troviĝas libroj. Instrui tiujn ho- 
mojn legi, doni al ili bonajn lib- 
rojn: jen estas la vera celo de la 
libro-jaro! 

Por ni, la libroj havas du-oblan 
valoron. Ili estas ligilo de la tut- 
monda esperantistaro. Helpu, do, 
ankaŭ vi en la libro-jaro! Aĉetu 
Esperanto-libron por vi aŭ por via 
ekster-landa amiko! Memoru inde 
pri tiu ĉi jaro! 

Amu la libron, vian fidelan ami- 
kon! 

1. United Nations Educational, Sci- 
entific and Cultural Organisation, 2. 
United Nations Organisation: Unu-iĝ- 
intaj Nacioj; mond-organizaĵo, 3. 
publike eldiri ion gravan, 4. loko, kie 
akvo eliĝas el la tero; ĉi tie: loko, de 
kie venas konoj, 5. saĝa, kapabla. 

Ne multe valoras se oni kantas 
sola; estas pli bele, kiam duopo 
kantas. Kaj poste, ĉiam pli kaj pli, 
centopo, milopo, ĝis eksonos la 
granda HarmonioK kiu unuigos nin 
ĉiujn. 


Zoltdn Kodaly 



c 


Zoltan Kodaly (zoltan (kodaj, 1882—1967) estas mond-fama komponis- 
to 3 kaj muzik-pedagogo' 1 de la 20^a jar-cento. Lia maskiĝo-urbo — Kecs- 
kemet (keĉkemeet), kiu leviĝas en Hungaiio, sur sabla regiono 5 , sen- 
ĉese soifamta 6 — inspiris 7 al li: „Mi ĉiam sentas sablon en la ostoj, 
kaj estas kiel plantaĵo de sabla ebemaĵo, kiu metas siajm radikojn 
profunden, sub la sablon, kie troviĝas la vere nutraj 8 sukoj 9 . ,, 

Kaj efektive, li tiris novan kulturon el la radikoj de siia nacio, ko- 
mencis kolekti popolajn kantojn, verkis simplajn melodiojn 10 , kom- 
preneblajin por ĉiuj. Li sciis, ke la muziiko estas granda forto, ne nur 
simpla amuzaĵo por la plej supraj sociaj klasoj. 

Zoltan Kodaly konsciiĝis frue, ke ne sufiĉis doni novan muzikon, 
sed ke necesis doni fundamenton 11 al la nacia muzik-instruado. Li ek- 
agadis kontraŭ la muzika analfabetismo 12 . „Ju pli larĝaj estas la ama- 
soj, kiuj kantas, des pli rapide la kamto fariĝas kurntena ĉenero de 
la macio” — diris li inter-^alie. 

Laŭ Kodaly, la kantado estas grava ilo por edukado. Jen estas kel- 
kaj atentindaj vortoj liaj: „Unuopa kantado ofte naiskas superemon, 
malmodestecon. En horo 13 , kvankam ĉiu unuopulo gravas, la ĥor-ano 
sentas, ke li estas ero en maro. La ĥoro povas ekzisti sen li; sed eraro ^ 
de unu povas difekti ĉion.” La ĥor-kantado vekas senton pri egaleco. 

Por partopreni en tia komuna ĝojo, ellernu la mirindan ikompomaĵon 
de Kodaly „Vespera kanto” (paĝo 11-a). 

Lia pedagogia koncepto 14 venis el la ĉi-supraj pensoj. 

En 1950, lia naskiĝo-urbo fondis kamto-muzikan elememtan lernejon, 
laŭ la konceptoj de la fama komponisto. De tiam, ilia nombro cent- 
obliĝis tra la tuta mondo. De jaro al jaro alvenadas pedagogoj kaj 
muzikistoj el ekster-lando, por studi lian mondernan lernejon. 

1. konsento en sentoj, 2. havaĵo, 3. verkisto de muzikaĵo, 4. pedagogio: 
scienco pri instruado, edukado; pedagogo: instruisto, edukisto, 5. land-parto, 

6. tia, ke ĝi havas fortan trinkemon, 7. estigi neordinaran ideon en ies koro, 

8. nutri: doni la secesajn mangaĵojn por subteni la vivon, 9. nutra fluaĵo, 

10. kantojn, muzikaĵojn, 11. subteran parton de konstruaĵo; ĉi tie: ĉefan ideon, 

12. plena sen-kultureco, 13. aro da kantantoj, 14. tuto de ideoj pri io. 

VESPERA KANTO 


Hungara popola kanto 


Tradukis: K. Kalocsa 


Trans-skribis: Z. Kodaly 



Ĉe ar-ba-ro, ve9-per-ve-ne, ja-kon u-zis mi Uu-se-ne 2 , 



te-das 3 lon-ga voj’ ir - en - da, micj-ra* vag’ b sur te - ro [rem-da 
p dim. kaj malrapidiĝo aL la fino 


Do-nu^Di-o, son-ĝon be-lan, sen-du ŝir-mon b gard-an-ĝe-ian 7 . 



dol-ĉan dor-mon for to do nan, do-nu, Di - o, nok-ton bo-nan 



Do-nu, Di-o, noU-ton bo-nan,- m 


1. kaloĉai, 2. sub-kapa litaĵo, 3. lacigas per troa daŭro, 4. nehavanta loĝ- 
lokon, 5. sen-cela irado, 6. ion, kio gardas, 7. anĝelo: loĝanto de ĉiel-lando. 

Mi loĝas en malproksima, ori 
lando, kie troviĝas Hiroŝima 
Nagasaki. Mia familia nomo esfl 
Okumura, kaj la propra nomo 1 es- 
tas Rinzo. Ce ni, oni komencas la 
nomon per la familia. La nacia for- 
mo de mia nomo estas: Okumura 
Rinzo, tiu en Esperanto: Rinzo 
Okumura. 

En nia lando, oni uzas specialajn 
literojn. Ili havas tri formojn: 

1. Kanji, 2. Hirakana, 3. Katakana 

Jen kiel mi trans-skribas la vor- 
mo: 

19 a 9 >j yy 

o ku mu ra ri n zo 

Jen kiel mi transskribas la vor- 
ton ,,Esperanto” per la samaj sig- 
noj: 



s(u) p* 


ra 


to 


P d#: 5 16 P +}jfj 10 V- 

j-z tfk * P + ^ y l/ h 


dekstre maldekstren, kiel vi 


ĉTas 

sube la 

abocon 3 de E 

speranto 

S 

K 

G 

A 

X 

e 

Ŝ 

L 

G 

B 

X 

s(u) 

T 

M 

H 

C 

** 

pe 

U 

N 

Ĥ 

c 

y 

ra 

U 

O 

I 

D 

> 

n 

V 

P 

J 

E 



Z 

R 

J 

F 

I* 

to 


— y y h 


^ ±L ' •* 

po 


* 


1. antaŭ-nomo, kiel ekz. Petro, Ma- 
ria, 2. direkto: de supre malsupren, 

3. liter-aro. 

1. miriga, super-natura, 2. tio, ki- 
on vi vidas dekstre, 3. venis al ĝus-. 
ta rezulto, ĝuste solvis la enigmon.^ 

4. ekz. 2+3 = 5 estas adicio. 


ENKIULBNDO 

MIVIVBS? 


miftitizffltzrmtL, mmws, 

P+:fg. 

1 A 30 t L, 

4£ 30 P&T^#<J;?, 400 


Cu vi konas mian landon? Se vi 
sendos respondon kun via adreso, 
mi skribos vian nomon en Kataka- 
na formo. Sendu leterojn al la re- 
daktisto (Geza Kurucz, Arpad krt. 
13. IV. 16, KECSKEMET, Hunga- 
rio) ĝis la 1-a de januaro 1973. 

MAGIA' 


TABELO 1 


Petro: Johano, ĉu vi volas, ke mi 
prezentu ai vi magiaĵon? 

Johano: Jes, volonte. 

Petro: Jen do: Sur la apuda ta- 
belo, vi vidas kvin kolo- 
nojn da nombroj. La unua 
komenciĝas per 16, la dua 
per 8, la tria per 4, la 
kvara per 2, kaj la lasta 
per 1 . Cu? 

Johano: Jes, mi vidas ilin. 

Petro: Nun, prenu la tabelon — 
ĝi estas magia! — kaj 
elektu unu el la nombroj, 
kiuj troviĝas sur la tabelo! 
Por montri, ke mi kaŝe ne 
rigardas, mi turnas la dor- 
son al vi. 

Johano: Mi elektis nombron. 

Petro: Bone. Nun rigardu la ta- 
belon, kaj diru al mi, en 
kiuj kolonoj troviĝas via 
nombro! 

Johano: En la unua, tria, kaj 
kvara kolonoj. 

Petro: Vi elektis la nombron: 22! 

Johano:Vi divenis 3 , Petro! Klar- 
igu al mi la magiaĵon! 

Petro: Estas fadle. Mi adiciis'* la 
unuajn nombrojn de la ko- 
lonoj, en kiuj troviĝas via 
nombro: 16+4+2 = 22. 
Kontrolu laŭ la tabelo! La 
unuajn nombrojn mi scias 
parkere: 16, 8, 4, 2, 1. Cu 
vi volas provi? 


16 

8 

4 

2 

1 

17 

9 

5 

3 

3 

18 

10 

6 

6 

5 

19 

11 

7 

7 

7 

20 

12 

12 

10 

9 

21 

13 

13 

11 

11 

22 

14 

14 

14 

13 

23 

15 

15 

15 

15 

24 

24 

20 

18 

17 

25 

25 

21 

19 

19 

26 

26 

22 

22 

21 

27 

27 

23 

23 

23 

28 

28 

28 

26 

25 

29 

29 

29 

27 

27 

30 

30 

30 

30 

29 

31 

31 

31 

31 

31 






Pied-notoj de SEKVINDA EKZEM- 
PLO : 1. kultur-programon kun muzik- 
aĵoj, 2. anonci: sciigi al la publiko 
ion, kio okazos, 3. muzikaĵo, kiun aro 
da personoj kantas kune, 4. mallonga, 
ordinare amuza teatraĵeto, 5. teatr- 
isto, 6. montris entuziasmon per kun- 
frapado de la manoj, 7. daŭra unuiĝo 
de pli malpli multaj personoj, 8. ki- 
un oni bone konas, 9. maljuna homo, 
kiu akiris meritojn, 10. maniero, 
11. ŝtupojn de altiĝo, 12. interpreti: 
traduki parole al ali-lingvulo, 13. 
interparolo kun raportisto, 14. sin- 
sekvajn ŝtupojn, laŭ kiuj altiĝas ho- 
moj, ekz. ĉe pioniroj, skoltoj aŭ dum 
milit-servo, 15. peza metalo, Ag; dua- 
ranga, kiel arĝento rilate al oro, 16. 
papera pruvo pri io, 17. ekzemplo-fc 
donan. ^ 

SEKVINDfl EKZEMPLO 

En la lasta jaro, 13 junaj espe- 
rantistoj 10-ĝis 14-jaraj atingis 
grandan sukceson, kiam ili prezen- 
tis koncerton 1 en Esperamto al 
granda ne-esperantista publiko en 
urba teatro. Tio okazis en la nord- 
angla mar-borda urbo Bridlington 
(bridlintan), kaj la ikoncerto konsis- 
tis el 28 programeroj. Nur unu 
infano parolis angle, nome la 13- 
jara anoncantino 2 Patsy Windsor 
(ŭinza), kiu mallonge klarigis la er- 
ojn al la aŭsfkultantaro. Ciuj-ceiteraj 
infanoj uzis nur Esperanton dum 
la unu-hora koncerto, kiu enhavis 
multajm ĥor^kantojn 3 , muzikaĵojn, 
versaĵojn, ŝercojn kaj skeĉojn 4 . La 
publiko dankis la aktoretojn 5 per 
oftaj laŭtaj aplaŭdoj 6 , kaj poste 
aperis, en la loka ĵurmalo, laŭda 
artikolo pri la koncerto. 

Kiuj estis ĉi tiuj juniaj entuzi- 
asmuloj? Ili estis la anoj de la Es- 
peranto-societo 7 de Bridlington, kaj 
ilia gvidanto estas bone koniata 8 es- 
perantisto, veterano 9 s-ro Norman 
Booth (buDh), kiu instruis la in- 
fanojn laŭ sia instru^metodo 10 . 

La infana grupo ekestis, kiam 6- 
jara knabeto Miĥaelo Cransivick 
(kranzŭiik), najbaro de s-ro Booth, 
petis ĉi tiun instrui al li Esperan- 
ton. S-ro Booth ituj komencis la 
instruadon, kaj baldaŭ venis aliaj 
infanoj, kiuj ankaŭ volis lerni. La 
veterama gvidanto tenis ilian in- 
tereson vigla per interesa instru- 
ado. La infanoj solvas enigmojn, 
lernas multajn versaĵojn kiaj kan- 
tojn, kaj faras la taskojn por atimgi 
la diversajn gradojn 11 en la Kast- 


ora Klubo de Esperamto. (Ni infor- 
mos vin pri ĉi tiu interesa klubo 
en la sekva numero.) Krom tio, ili 
gaistigas de tempo al tempo iami- 
kojn el aliaj laindoj; kaj jam vizitis 
ilin amikoj el Pollando, Finnlando, 
Ceĥoslovakio, Francio, Hungario 
kaj Latvio. Miĥaelo Cranswick kaj 
Susan Mc Leary (makliri) gajnis la 
imterpretiistam 12 insignon de la skol- 
toj per Esperanto. 

Kiam Miĥaelo jam lernis Espe- 
ranton dum unu jaro, la brita ra- 
dio B.B.C. faris intervjuon 13 kun li 
(tre malofta afero ĉe espenantistoj), 
kaj poste, en 1967, li latiingis la ran- 
gom 14 de Ora Kastoro, kiu postulas 
inter^alie ĉeeston en iu macia aŭ in- 
ternacia Esperanto-Kongreso. Li 
partoprenis en la Brita Esperanto- 
Kongreso en Glasgovo (glasgoŭ). 

Por internacia korespondado, li 
kaj la aliaj geknaboj de Bridling- 
ton uzis la servon „Geonkloj Es - 
perantistaj”. (Vidu sur la 23-a 
paĝo: Korespondi deziras.) Nun, 
ili havas plumo-iamiikojn en Japa- 
nio, Sovetunio, Ceĥoslovakio, Pol- 
lamdo, Jugosiavio, Hungario, Bul- 
gario, Belgio, Francio, kaj havas 
jam veran artHkolekton de diversaj 
ekster-landaj imteresaĵoj, ĉar la 
entuziasmuloj ofte ricevias de siaj 
ortkloj kaj onklinoj belajn bild- 
kartojn, poŝt-nmarkojn, plaĉajn do- 
nacetojn, librojn, eĉ pupojm. 

En la jaro 1970, la Briita Esperan- 
to- Kongreso okazis en Harrogate 
(haroget), kaj kvin geknaboj, jam 
Arĝentaj 15 Kastoroj, veturis tien el 
Bridlington kune ikun s-ro Booth, 
por plenumi la lastam komdiĉom por 
„oriĝi”. Estis granda festo, kiam 

s-ro J. H. Sullivan (salevan), la Cefa 
Kastoro ? trans-donis al S. McLeary, 
Shaun McLeary (mak-lzri), P. Wind- 
sor, Susan Purvis (pavis) k,aj Shirley 
Waller (ŭola) la atestilon 16 de ,,Ora 
Kastoro”. Tiu ĉi kongreso fariĝis por- 
ĉiarna memoraĵo. Okiazis renkontoj 
kun famaj en-landaj kaj ekster-landaj 
esperantistoj; inter ili: la fama angla 
verkistino Marjorie Boulton (boŭl- 
tan). La infanoj havis eblecon paroli 
kun italoj, hispanoj, belgoj, germanoj, 
poloj, kaj eĉ kun amiko el Venezuelo. 

Ni esperas, ke 1-a vigla agado de la 
Kastoroj en Bridlington kaptis ankaŭ 
vin. Vi certe povos utiligi ilian mode- 
lan 17 laboron. 

J H S 

RIMARKOJ: 

a: e kun ne-klara, malhela elparolo, 
kiel en la germana, franca ling- 
voj. 

Dh: sono, kiu formiĝas spire inter la 
supra kaj malsupra dentaro. 

«INTERESAJOJ 


Historio de la krajono 

La unuaj krajonoj aperis en la 
ll-a jar-cento. Ili estis bastonetoj 
el plumbo 1 , kaj post-lasis helan 
signon sur papero. Por eviti mal- 
puriĝon de la mano, oni metis la 
„krajonon” en ledan 2 aŭ lignan 
ingon. 

Poste, aperis krajnoj el grafito\ 
Nun-tempe, ĉiu homo povas aĉeii 
krajonon. Ĝi kostas malmulte. Sed, 
iam, nur riĉuloj povis ĝin akiri, ĉar 
rialo. 


x f 

~Os 
' \ 



grafito estis tre multe-kosta mate- 


1. peza, griza metalo (Pb), 2. el ledo oni faras ekzemple ŝuojn, 3. karbo- 
simila grize-nigra materialo, por krajonoj, 4. marego, 5. al-bord-ejo por 
ŝipoĵ, 6. mal-supro, 7. videbla okazaĵo, 8. mir-indaj, fajro-monto. 


Kiu parolas? 

^H H |k La ludantoj sidas sur seĝoj. La gvidanto de 

■ ■ ■ la ludo staras antaŭ ili. Unu el la ludantoj ek- 

■ BHk^^^^H iras, turnas la dorson al la ceteraj. Poste li 

I kovras al si la okulojn kaj demandas: „Kiu 

I ■ 

BL i w ^a Svidanto montras al iu en la ĉambro, kaj 

^ ® |3Hp£* tiu respondas: „Mi parolas!” (La respondanto 

provu ŝanĝi sian voĉon!) 

Post la respondo la staranto rajtas sin turni kaj rigardi. — „Cu Maria 
parolis?” — „Ne!” — respondas la ludantoj. — „Cu Petro?” — „Jes!” 

Nun Petro iras antaŭen. Se iu demandis tri-foje, sed ne povis diri la 
nomon de la parolinto 1 , tiam li devas plenumi 2 kion ordonas la gvidanto: 
kanti aŭ deklami 3 . Poste oni elektas alian ludanton kiel demandanton. 
1. tiu, kiu parolis, 2. fari, 3. diri parkere versaĵon, 4. tion, kion oni elektis. 

Sovaŝa oceano 4 

Unu el la plej grandaj timig- 
ajoj de loĝantoj, ĉe la bordoj de la 
oceanoj, estas la mara ondo „tsu- 
nami” (japana vorto: tsu — ha- 
veno 5 ; nami — ondo). Gi ekestas 
pro ter^tremo sur la fundo 6 de oce- 
ano. Tsunami povas atingi ondo- 
longon ĝis 300 kilometroj, kaj ra- 
pidecon de 800 kilometroj hore. 
La oceana akvo povas leviĝi ĝis 
40 metroj super la mar-bordo. La 
sovaĝa oceano super-verŝas tutajn 
urbojn. Ĝiaj ondegoj ĉirkaŭ-iras 
la ter-globon. Feliĉe, „tsunami” 
estas malofta fenomeno 7 . 




Kolora pluvo 

Se pluvo aŭ neĝo pasas tra aer-zono, 
kiu tre malpur-iĝis per polvo aŭ fumo, 
tiam la sen-koloraj pluveroj aŭ blankaj 
neĝeroj malpuriĝas, kaj estiĝas „mirak- 
laj” 8 koloraj pluvo aŭ neĝo. 

Last-foje, la 1-an de majo 1971, oni 
vidis ruĝe-brunan pluvon en Aŭstrio. 
Ver-ŝajne, polvo el la vulkano 9 Etno 
kaŭzis la koloriĝon de la pluvo. 


■ 




? 

■ 


Iu metas objektojn al diversaj lokoj. Inter ili povas 
esti kelkaj, kies nomon oni ĵus lernis Esperante. Unu in- 
fano eliras el la ĉambro, dua elektas unu objekton en la 
nomo de la ludantoj, kaj venigas tiun, kiu estas ekstere. 
Li eniras kaj demandas: „Cu la objekto estas sur la tab- 
lo?” — „Ne!” — „Cu sur la tabulo?” Kiam la respondo 
estas jesa, la demandanto provas nomi la objekton. Li 
devas demandi ĝuste kaj klare en Esperanto: „Cu vi 
elektis la kajeron?” — „Cu vi pensis pri la vazo?” 

Se la ludantoj estas lertaj, oni povas kovri la objek- 
tojn, kaj eltrovi la elektitan'* per pluaj demandoj. Ek- 
zemple: „Cu ĝi estas blanka?” — „Jes!” — „Cu oni skri- 
bas per ĝi?” — „Jes!” — „Cu tio estas kreto?” — „Jes!” 

Rimarko. La respondantoj rajtas diri nur „jes” aŭ „ne”. 

S-ino Gabriela Osz (es) 


P 

Tri versaĵoj de Ludmila Jevsejeva 1 


Infanoj desegnas 

Desegni ŝatas ĉiuj infanoj, 

Cu angloj, ĉu rusoj, aŭ ĉu japanoj . . . 
Sci-vola okulo fiksas ĉion: 

Domon, riveron, arbo-folion . . . 

Estu nur kreto } krajono , papero, 
Amikeco kaj Paco sur Tero! 


Enigmo 

Multajn pinglojn 2 sub piceo :] 
Trovis Petro kaj Andreo. 
Kiu perdis? 

Jen enigmo! 

Eĉ, de, spuroj^ mankas signo. 
— Eble estis sub pieco 
Ermaca 5 tra-noktejo? 


Leontodo* 


Leontodo flava floris 
En komenco de V somer\ 
Or-kapeto brile oris 
Inter herbo, sur la ter\ 


Pasis temp’. Petaloj 7 velkis s . 
Kie restis la delzor’ 9 ? 

Sur flugiloj de la vento 
Lanugete 10 flugis for. 


1 . Ludmila Jevsejeva, latva verkistino, fama pri siaj ĉarmaj, muzik-riĉaj 
versaĵetoj por infanoj, 2. folietoj kun formo de kudrilo, 3. arbo kun ĉiam- 
verdaj pinglo-folioj, 4. paŝo-signoj, 5. erinaco: besteto kun longaj pingloj 
ĉirkaŭ la korpo, 6. floro kun larĝa, flava kapo, 7. flor-folioj, 8. mal-flori, 

9. ornamo, 10. lanugo: plumeto; simile al plumetoj. 

1. vidu la foton! 2. eliris por ne enlasi malmikojn, 3. nomo de tra-pas-ejo 
inter Rumanio kaj Jugoslavio, kie la rivero Danubo tra-iras la montaron 
Karpatoj, 4. sub-akvaj danĝeraj altaĵoj el ŝtonoj kaj sablo, 5. subita, tre 
malfeliĉiga okazaĵo, 6. akvumi: konduki akvon sur kampon, 7. forto-streĉi, 

8. manĝis iom post iom, 9. malmola griza konstru-materialo, 10. korpo, kies 
alteco, longeco kaj larĝeco estas egal-mezuraj, 11. ne plu kontraŭ-staris, 12. 
maŝinoj, kiuj konsistas el pluraj radoj, kiuj rapide turniĝas pro la premo de^ 
la akvo, 13. memoraĵo, 14. malmola fera metalo; el ĝi konsistas ekz. tranĉiloj.^ 

ARVO-ENERGIA CENTRALO 1 DE AMIKECO 

La maljuna rivero Danubo, dum sia 2850-kilometra vojo, vidis mul- 
tajn okazaĵojn jam de pluraj mil-jaroj. Ĝi vidis militojn inter la popoloj 
de ambaŭ bordoj; ĝi vidis unuiĝon de popoloj, kiam ili ikune defendis 2 
sian patrujon kontraŭ komuna malamiko. Sed ĝi vidis ankaŭ vivon 
paoan. Eble, la rivero estas kiel la homoj: foje pacerna, foje sovaĝe 
militema. 

Nia rivero estis danĝera, precipe ĉe la „Fera Pordego ” 3 . Turn-akvoj 
kaj rifoj 4 , kiuj kaŝiĝas sub la ondoj, kaŭzis multajn katastrofojn 5 . 

Kaj nun, kiam regas paco inter la nacioj sur ambaŭ bordoj de Danubo, 
la homo superis la fortojn de la naturo. Li konstruis veran „feran 
pordegon’ , : akvo-energian centralon, 57 metrojn altan kaj 441 metrojn 
longan. 

Danĝero por la ŝip-direktil-istoj malaperis. De nun, ĉiaj ŝipoj de di- 
versaj nacioj povas veturi sen-danĝere. 

Malaperis insuloĵ, arbaroj, vilaĝoj; sed naskiĝis novaj, modernaj 
vojoj, urboj, fabrikoj, kaj akvum-eblaj 6 kampoj ĉirkaŭ la arta lago de 
170 kvadrat-kilometroj. 

Dum sep jaroj, la homo devis lukti 7 tage kaj nokte kontraŭ la ondoj. 
La riverego englutis 8 amason da betono 9 (ĉirkaŭ 1 500 000 kubo 10 -met- 
rojn), ĝis fine ĝi cedis 11 . Nun, la ondoj ne plu atakas la rifojn, sed 
funkciigas grandegajn turbinojn 12 , kiuj turniĝas en subakva domego. 

Antaŭ sep jaroj, milo da rumanoj, serboj, hungaroj, kroatoj el Ruma- 
nio kaj Jugoslavio renkontiĝis ĉi tie, kaj komencis grandan kunlaboron. 
Ili kune konstruis por-ĉiaman monumenton 13 el betono, fero kaj ŝtalo 14 
por la amikeco inter la popoloj de ambaŭ bordoj. 

J. Zagoni (zagoni) 

Iu-foje, post tuta tago da ĉasado, 
Gajdar kaj mi perdis la vojon en la 
arbaro. Vespere, nigraj nuboj kov- 
ris la ĉielon. Nokte, komenciĝis ful- 
mo-tondroj, kaj forte ekpluvis. 

Ni plene malsekiĝis. Estis mal- 
varme. Kaj ni ne povis trovi la vo- 
jon ĝis mateno. Nur kiam tute ma- 
teniĝis, m rimarkis, ke inter la ar- 
boj vidiĝas domoj; tio estis vilaĝ- 
eto. 

Estis aŭtuno, la sezono de rikol- 
toj 3 . La vilaĝo ŝajnis esti sen-homa. 
Mi eksidiis ĉe malfermita 4 pordo de 
domo, kiu kuŝis ĉe la rando de la 
vilaĝo. 

Subite mi rimarkis ion, kio igis 
min salte leviĝi: ĉe la pordo staris 
grandega aglo! Mi vivis longa-tem- 
pe en stepo 5 , kaj sciis, ke simila 
birdo facile povas bek-mortigi eĉ 
lupon 6 . 

Malrapide la aglo klinis 7 la ka- 
pon. La grizaj membranoj 8 sur ĝiaj 
okuloj estis sen-movaj; tiam mi 
komprenis, ke la aglo estas blinda. 

Obtuza 9 tuso 10 aŭdiĝis post la 
muro de la domo; jen venis, al ni, 
maljuna griz-hara kazaĥo 11 . 

Li afable 12 salutis, kaj invitis nin 
en-iri en la domon. Ni en-iris. La 
aglo sekvis nin kvazaŭ egal-rajta. 

La mastro petis pardonon: neniu 
nun estas en la vilaĝo, dum tia 
streĉa sezono. 

„Nur du maljunuloj renkontas 
vin: mi kaj la aglo,” li diris, kaj 
montris al la birdo. „Sed la gastoj 
povas esti kontentaj. Vin renkon- 
tas la plej nobla 13 el la agloj”. 

La maljunulo verŝis teon, kaj ra- 
kontis al ni la historion de la birdo: 

„Antaŭ 60 jaroj, en la vilaĝeto 
vivis juna ĉasisto, Muĥtar. Iu-foje, 


BLIHDA' 


Laŭ la rakonto dc 

li kunportis junan aglon; li zorgis 
kaj nutris 14 ĝin, kaj la aglo obeis 15 
la ĉasiston kiel hundo. Sed, foje, 
malfeliĉo trafis la vilaĝon: homoj 
mortis unu post la alia. Ili mortis 
pro terura malsano — la pesto 16 —, 
kiun oni nomis „nigra morto”. 

Tiu-tempe kuracistoj ne vizitis 
nin. 

Ĉirkaŭ la vilaĝo, dis-lokiĝis sol- 
datoj kun pafiloj. Se iu intencis 
forlasi la vilaĝon, ili mort-pafis 
lin. Se iu provis en-iri en la vila- 
ĝon, tiun ili same mort-pafis. Nur 
dek-ok homoj restis vivaj; sed la 
soldatoj restis kaj mort-pafis plu 
tiujn kiuj volis eviti la morton. La 
homoj komencis mortadi pro mal- 
sato. Ili manĝis ĉion: hundojn, ĉe- 
valojn, eĉ ledajn 17 rimenojn 18 . Kiam 
restis nur dek-unu homoj, Muĥtar 
komprenis, ke nun ili formanĝos 
lian birdon. Li lasis ĝin libera, kaj 
diris: ,,Flugu!” Kaj la aglo for- 
flugis. Sed baldaŭ ĝi revenis en la 
vilaĝon al la homoj, kaj kun-portis 
leporon 19 , poste vulpon. Tiel, ĝi 
flugadis du-dek tagojn, kaj alport- 
adis nutraĵon por la homoj. La aglo 
laboris kiel homo. La nutraĵo certe 
ne sufiĉis por ĉiuj; sed, kiam la 
soldatoj for-iris, sep homoj restis 
vivaj”. 

La maljunulo eksilentis. 

„Kiel ĝi blindiĝis?” demandis 
Gajdar. 

„Ho, tio estas rakonto pri krue- 
laj 20 homoj!” respondis la malju- 
nulo. „Famo pri la aglo flugis mal- 

B. Jemeljanov 

proksimen. Rieuloj volis ĝin aĉeti; 
sed... ĉu estas eble forvendi inti- 
man 21 amiikon? Muĥfar ne vendis 
ĝin. Tiam ili el-brul-igis la okulojn 
al la aglo per acido 22 . De tiam pa- 
sis dek-sep jaroj.” 


La suno leviĝis jam tute alten, 
kiam ni forlasis la domon de la 
kazaĥo. Ni ekmarŝis. Gajdar paŝis 
longe en silento. 

Nur poste, en la arbaro, kiam ni 
troviĝis tre malproksime de la vi- 
laĝo, Gajdar ekparolis: 

„Lernu! Jam de dek-sep jaroj, 
homoj nutras la blindan aglon. 
Lernu memori bon-faron!” 

E1 ia rusa tradukis: S. Cin 


1. ne-kapabla vidi, 2. rigardu ĝin sur la desegnaĵo, 3. kolektado de ma- 
turaj fruktoj, 4. pordo, kiun iu malfermis, 5. vasta, sen-arbara ebenaĵo kun 
sovaĝaj herboj, 6. hundo-simila sovaĝa besto, 7. igi ne-rekta, 8. ĉi tie: maldika 
sur-okul-aĵo, 9. malklara kiel la malaltaj muzikaj sonoj, 10. subita brua el- 
spiro, 11. homo el Meza Azio, 12. plaĉi-vole per agrablaj vortoj, 13. sen-manka, 
pura en animo, 14. donis manĝi por viv-teni, 15. agis laŭ ies ordono; ne 
kontraŭ-staris, 16. danĝera malsano, 17. ledo: el ĝi oni faras ankaŭ ŝuojn, 18. 
ŝnurojn el ledo, 19. rapid-kura sovaĝa besto, kun longaj oreloj, 20. sen-koraj 
homoj, kiuj kaŭzas doloron intence, 21. tre proksima, 22. maldolĉa akra fluaĵo, 
kiu difektas vivaĵon. 










niL UIESOI 


„Ciam celu cent procentojn l !” — 
ofte diris la negra 2 patro al Paul 
Robeson (pol robzon). La filo sek- 
vis tiun konsilon 3 dum sia tuta 
vivo. 

Jam en la mez-lernejo, li labor- 
egis por gajni la plej bonajn klas- 
ifikaĵojn, ikaj tiel meriti laŭdon de 
la patro. La patrino mortis, kiam 
Paul estis ses-jara. En lia malgran- 
da urbo ;apud Novjoilko, ĉiu amis 


lian patron, kies pra-avoj venis al 
Usono el Afriko. La filo estis ami- 
kema, elstara en sporto kaj lern- 
ado. 

Paul Robeson estis la tria negro, 
kiu eniris la universitaton „Rut- 
gers ” en 1915. Li aikiris monon dum 
la studo-jaroj per profesia pied- 
pilk-ludo kaj kantado. Post la uni- 
versitato, li iaboris ĉe fama ad- 
vdkata 4 unuigo; sed li ne povis resti 
tie por kelkaj klientoj 5 , blankuloj, 
kiuj malŝatis la negrojn. Tial — en 
la aĝo de 26 jaroj — li fariĝis ak- 
toro G . Li sukcesis ankaŭ en tiu 
branĉo. En 1925, kiam mankis te- 
atraĵoj, bonaj por li, la amikoj 
petis, ike Paul kantau koncerton 7 de 
negra muziko. Li tuj sukcesis kiel 
kantisto, kvankam li komence ha- 
vis nenian profesian preparon. 
Tiel, Paul Robeson iĝis mond-fama 
en ambaŭ arto-branĉoj. 

Post 1950, la Usona registaro 
persepekutis 8 lin dum ok jaroj pro 
lia politika opinio. Poste, li vojaĝ- 
adis tra multaj landoj, ĝis fine en 
1963 — kiam li havis 65 jarojn — 
li revenis al Usono, kie li nun vi- 
vas, kaj ne plu aperas publike. 

Paul Robeson ricevis Nobel-pac- 
premion 9 pro sia merito-plena vi- 
vo-vojo. 

S-ino D. Holland (holend) 


1. ĝia signo estas: %, 2. negro: nigr- 
ulo, 3. bon-intenca propono, 4. advo- 
kato: fakulo en juĝejo, 5. ofta vizit- 
anto en vendejo, oficejo ktp., 6. teat- 
risto, kiu personigas rolojn, 7. progr- 
amo el muziko-pecoj, 8. pelis por mal- 
helpi lin, por faligi lin, 9. la plej 
alta honora distingilo. 


22 



Joĉjo: Mia korespondamto ne plu skribas al mi. 

Riĉjo: Jes, ankaŭ al mi tio okazis. 

Joĉjo ; Kion vi faris? 

Riĉjo: Mi skribis al GEONKLOJ ESPERANTISTAJ, jx;r- 
kaj ili sendiis al mi la adreson de bonega onklo, i 


kiu skribas al mi tre interesajn leterojn. 




Atentu! Se vi dezinas adreson de onklo aŭ oniklino 
en alialando, kial vi ne faras la samon kiel Riĉjo? 

— Skribu tuj al: GEONKLOJ ESPERANTISTAJ 
3 Berwick Avenue, Urmston, MANCHESTER, M31 1PS, Anglujo. 

75 gekomencantoj, anoj de la internacia klubo „GLOBUS”, deziras 
korespondi tut-monde. Skribu al: „GLOBUS”, Mez-lernejo N° 103; ul. 
Dunajevskogo, 1; 340 039 DONECK; Ukrajna SSR. 

2 hungaraj 16-jaraj gelernantoj deziras korespondi. Skribu al: Espe- 
ranto-Grupo, Gimnazio Banyai Jŭlia; Nyiri ŭt 11; H—6000 KECS- 
KEMET; Hungario. 


ALVOKO 

Se tiu ĉi numero de Juna Amiko plaĉas al vi, kaj se vi volas 
aboni la revuon, tuj skribu al via Landa Esperanto-Asocio, kiu 
zorgos pri via abono. 

Ankoraŭ unu peto: sendu belan bild-Jcarton al la urbestro, s-rc 
G. Reile, Varosi Tanacs, H—6001 KECSKEMET, Hungario. Danku 
al li pro Juna Amiko, kaj petu pluajn informojn pri Z. Kodaly 
(pago 10-a) kaj pri la urbo. La sorto de nia revuo multe dependas 
de tio. 

Antaŭe danikas al vi pro la afabla helpo: 

la Redakcio 


JUNA AMIKO 

Internacia Lerneja Esperanto-Revuo 

de la Hungara Esperanto-Asocio (Budapest VIII., Kenyermezo u. 6.). Res- 
pondeca redaktoro: BĈLA BERCELI. Redaktoro: GĈZA KURUCZ. Kunlabo- 
rantoj: M. Boulton (Anglio), J. Chvosta (Ceĥoslovakio), A. Grela (Pollando), 
A. Grigorov (Bulgario), J. Hamvai (Nov-Zelando), L. Jevsejeva, B. Kcirt, 
(Sovetunio), E. Linz (Brazilo), U. J. Moritz (GFR), R. Okumura (Japanio), 
G. Osz (Hungario), B. Ragnarsson (Islando), Z. Rehoriĉ (Jugoslavio), J. H. 
Sullivan (Anglio), M. Turin (Francio), J. Zagoni (Rumanio). Grafikistoj: 
J. Klement (Ceĥoslovakio), 1. Morocz (Svislando), S. Plugor (Rumanio). Lin- 
gva revizio: A. Lienhardt (Francio), A. Pechan (Hungario). 


Kiadoi Foig. engedelyevel egyszeri kiadas 
72. 1823 Bekes megyei Nyomdaipari Vallalat, Gyula 

— Panjo, ma 
instruistino anko- 
raŭ neniam vidis 
ĉevalon. 

— Kiel do? 

— Mi deseginis 
ĉevalon; li venis 
kaj demandis 
min: „Kio estas 
tio?” 


Patro: Nu, vidu! An- 
kaŭ mi povas 
vin bani; kaj 
vi pensis, ke 
sen Panjo mi 
ne sukcesos. 

Fileto: Jes ja. Kvan- 
kam Panjo 
ĉiam demetas 
miajn ŝuojn. 




— Paĉjo, kiam mi es- 
tos granda, mi laboros 
ĉe la norda poluso. 1 

— Bone. 

— Sed mi devas min 
prepari por tio. Cu ne? 

— Jes. Kia-maniere ? 

— Ciu-tage, vi devas 
aĉeti glaciaĵon por mi. 



Kuracisto: Sciu, ke profunda spi- 
rado mortigas la mikrobojn 2 . 

Malsanulo:Je s, jes. Sed kiel devigi 
ĉi tiujn bestetojn spiri profun- 
de? 


4 

La lernanloj de la dua klaso 


skribas. La instruistino rimarkas, 

ilUPSIi 

ke Peĉjo sidas, sen fari ion. 


ŝi diras al li: 

\9/il 

— Vi denove venis sen krajono. 


Kion vi dirus pri soldato, kiu irus 


sen pafilo al la ekzercejo? 


— Mi dirus, ke li estas generalo 3 . 


1. malvarmega parto de la Tero, 2. 


nevideblaj bestetoj, kiuj malsanigas 

i aMWB “JSu 

vivan korpon, 3. estro de soldataro. 






















